
AUCTOR. 


GENERALIA  DE  CARCINOMATE. 


f.  1,  CjANCER,  Carcinoma,  Carcinus,  Noli  me  tangere, 
Lupus  cancrosus,  Ulcus  cancrosum,  Cacoethes,  Chironeum, 
Telepliium ,  Phagedaena  (Swediaur)  Keloides;  (A  li¬ 
ber  t)  Hung.  Fene ,  Rdk\  Rdhfene ;  Germ.  Krebs9  ver- 
borgener  und  offener  Krebs,  Krebsgeschwiir ;  morbus  ille 
nuncupatnr,  qui  plerumque  tumore  et  induratione  partis 
cujusdam  glandulosae  corporis  animalis  incipit,  quae  ini¬ 
tio  parum  circumscripta  sensilis  est,  deliciente  anxilio  aut 
sibi  relicta  mole  augetur,  ultimoque  in  ulcus  vertitur  foe¬ 
dum  ,  quod  et  in  vicinarum  partium  similem  nititur  desorga- 
njsationem.  • —  Consistit  malum  hoc  in  peculiari  ac  speci¬ 
fica  degeneratione  et  exulceratione  partis  cujusdam  glandu¬ 
losae,  oriturque  vel  idiopathice  e  praegresso  videlicet 
scirrho ,  vel  et  dispositione  carcinomatosa  organismo  valli- 
,  dius  impacta  et  sympathice  cx  aliis  etiam  levioribus  ad- 
fectionibus  e.  g.  induratione  simplici,  ulceribus  male  trac¬ 
tatis. 

§.  2.  Observatur  morbus  hic  in  partibus  organismi 
illis,  quae  partes  glandulosas  recondunt,  praecipue  in  labi¬ 
is,  lingua,  mammis,  utero  etc.  Ut  tamen  adfectio  primaria 
sequentia  amat  organa  cutiin  ,  textum  cellulosum,  membra¬ 
nas  mucosas,  glandulas ,  jnunquani  adficit  primarie  cartila- 

gines ,  tendines  ,  ligamenta  articularia ,  membranas  serosas  * 
musculos,  licet  et  haec  organa  per  praesens  carcinoma 
sympathice  adfici  possunt.  Secundarie  accedit  ad  omnia  ul¬ 
cera  chronica,  hyperorganisationes ,  excrescentias ,  quae  vel 
pressione  vel  irritatione  in  partes  vicinas  glandulosas  agunt, 
incongruum  et  affectionem  expositarum  tractamen  genesi 
Carcinomatis  favet. 

§.  3.  In  genesim  Carcinomatis  tam  primarii  quam  se¬ 
cundarii  potentiae  tam  externae  quam  et  internae  jam  se¬ 
orsi  m  jam  et  simul  agentes  conspirant.  Requiritur  peculia¬ 
ris  ad  hunc  morbum  dispositio ,  quae  saepe  haereditate  ac¬ 
quisita ,  saepe  congenita,  jam  et  per  influxum  potentiarum 

nocentium  sub  decursu  vitae  evolvitur.  Influit  in  disposi¬ 
tionem  hanc  aetas  ,  sic  in  infantibus  teneris  evolvitur  species 

cancri  peculiaris,  cancer  aquaticus  s.  noma  quae  in  labiis 
sedem  figit  ,  et  nisi  mature  impugnetur  ,  labia ,  dentes 
imo  et  maxillam  inferiorem  devastat;  in  adolescentia  sub 
specie  fungi  haematodes  comparet,  scirrhus  autem  et  cancer 
medullaris  frequentissime  aetate  provectiore,  utplurimum 
inter  40  -  60  annum  comparent.  Dispositio  frequentior  apud 
faeminas  quam  viro» ,  evolvitur  autem  frequentissime  ea 
vitae  periodo  ubi  vita  sexualis  jam  languere  incipit,  amor 
nimius  spirituosorum  ,  praecipue  apud  faeminas  sortis  infe- 
rioris  diathesim  accelerant.  Maximum  denique  in  evolven¬ 
da  dispositione  ad  carcinoma  habent  animi  affectus  exci¬ 
tantes  influxum,  qui  per  irritatum  systema  nervosum,  in 
systema  vasorum  et  glandulosum  ita  agunt ,  ut  carcinoma¬ 
tis  genesi  faveant ,  unde  et  carcinomate  adfecti  magis  de- 
prehunduntur  irritabiles. 

§.  4.  Ad  causas  excitantes  internas  carcinomatis  refer¬ 
ri  merentur:  Morbi  peculiares  systematis  lymphatici  prae¬ 
cipue  dyscrasiae  quaedam:  Arthritis,  syphilis,  scrofulae, 
evacuationum  habitualium  suppressio,  sic  menstruorum,  hae- 
morrhoidum,  secretionis  lactis,  in  genere  profluviorum  cru- 

entorum  et  mucosorum  retentio,  animi  affectus  jam  exci¬ 
tantes,  jani  deprimentes:  Moeror,  tristitia,  curae,  gaudi¬ 
um  nimium,  ira;  abusus  alimentorum  nimio  aromate  con¬ 
ditorum,  sale  multo  refertorum,  digestu  difficilium,  abusus 
potuum  spirituosorum  praecipue  cremati ,  remediorum  stimu¬ 
lantium,  motus  corporis  yallidus,  vita  sedentaria,  refrige¬ 
rium,  incalescentia  pervigiliae  graviditas  frequens,  exan¬ 
thematum  retropulsio,  aer  impurus  humido  —  frigidus,  ul¬ 
cerum  chronicorum  repentina  sanatio,  hysteria,  hypochon¬ 
dria.  —  Causis  externis  adnumerantur :  Pressio  partis  in¬ 
duratae  per  vestes  angustas,  thcracula  foeminarum,  ictus 
parti  induratae  illati,  hujus  morsus,  frictio,  ope  remedio¬ 
rum  stimulantium  irritatio ,  excrescendarum  cutanearum  e. 

'  V 

g  clavorum  abscissio,  adplicatio  pessariorum,  coitus  rudis 
Ii  Anglia  observatur  in  purgatoribus  caminorum,  a  fumo 
litianthracum  in  scroto  excitari  speciem  quandain.  inflam¬ 
mationis  ,  iii  cujus  sequelam  exoriuntur  verucae  ,  tubercula 
parvi,  quae  successive  doiorifica  evadunt,  inque  ulcus  foe¬ 
dum  «arciuomatosum  vertuntur. 

•  ‘  i  •  f  .  * 

§.  5.  Quod  causam  carcinomatis  proximam  attinet 
haec  adhuc  penitus  est  ignota,  materiam  carcinoniaticam , 
quae  organismo  adplicita  carcinoma  in  parte  adfecta  produ¬ 
ceret  existere  nullatenus  comprobatum  est;  nec  assertum 
cel.  Lolir,  qui  causam  proximam  scirrhi  in  degeneratione 
peculiari  succi  genitalis  sitam  esse  statuit,  experientia  com¬ 
probavit.  Summe  probabiliter  dispositio  quaedam  peculiaris 
m  organismo,  animali  evolvitur,  qua  praesente  cacochymia 
haec  carcinomatosa ,  praesente  quadam  induratione  ut  cau¬ 
sa  excitans  in  evolutionem  carcinomatis  agit. 

§*  6.  Cancer  in  occultum  seu  Scirrhum  malignum  et 
apertum  seu  ulcerosum  dividitur. 

Cancer  Occultus. 

Seirrhus  malignus. 

§.  7.  Tn  omni  parte  corporis  incipit  cum  aliqua  duritie, 
forma  tur])erculi  initio  parvi,  sensim  increscentis  ,  subinde 
in  molem  monstrosam  elevandi.  Tumor  hic  durus,  sub  ex¬ 
ordio  frigidus  est,  cuti  concplor ,  mobilis,  aequabilis,  non 
sensilis,  nisi  forte  refrigerio,  pressione,  abusu  spirituoso- 
rum ,  corpore  et  animo  vehementer  commoto  irritetur  ,  tum 
comparent  in  parte  illa  tumida  dolores  jam  pungentes ,  jam 
urentes,  periodici.  Tumor  durus,  per  menses  imo  annos  i$ 
eodem  permanet  statu,  nec  functiones  organismi  turbat» 
nisi  quod  pressione  mechanica  motum  partis  et  circulatio¬ 
nem  ejus  liberam  impediat.  Dolores  antea  periodici  nunc  in¬ 
tenduntur,  continui  fiunt,  diu  noctuque  seviunt,  excitanf 
sensum  molestissimum  pruritus,  ardoris,  saepe  sunt  punger- 
tes,  terebrantes,  scindentes,  aegri  accusant  sensum  acsi  a«i- 
culis  pungerentur,  acsi  partem  adfectam  continuo  carbo  can¬ 
dens  ureret,  acsi  pars  infirma  canibns  morderetur.  T&mor 
sensim  durior  immobilis  fit,  inaequalis,  tuberosus  pofligo- 
nus ,  cum  cute  vicinisque  musculis  concrescit,  vasa  circa 
eum  varicose  tument,  nigricantia  sunt,  cutis  normali  co¬ 
lore  privatur,  fitque  initio  emminenter  rubra,  mox  plumbei, 
tuin  fere  nigri  coloris,  calor  partis  adfectae  et  objectivus 
augetur,  cutis  attenuatur  nimium,  tensa  est,  splendet,  ru¬ 
pturam  minatur  quin  tamen  fluctuatio,  quin  potius  lapidea 
saepe  tangatur  durities. 

g.  8.  Diagnosis  recta  Scirrhi  maligni  multis  saepe 
premitur  difficultatibus,  ob  similitudinem  nimiam  cum  mul¬ 
tis  aliis  tumoribus ,  tam  ratione  symptomatum  ,  quam  et 
causarum;  momentis  tamen  anamnesticis ,  patbognomonicis 
et  pathogeneticis  rite  inter  se  pervestigatis ,  habita  ratione 
durationis,  habitus  externi  eoque ,  quod  tumor  ad  solven¬ 
tium  remediorum  et  efficacissimorum  adplioationcm  non 

emendetur ,  sed  potius  exasperetur,  determinatio  morbi  jus¬ 
ta  facilis. 

‘  i 

§.  9.  Ope  Anatomiae  Pathologicae  sequens  scirrhi  ma¬ 
ligni  apparet  structura.  Scirrhus  omnis  componitur  e  du¬ 
plici  substantia,  una  duriore,  quae  efformat  partini  fibras, 
par  tini  lamellas,  utplurimum  alboopacas,  in,  medio  adest 

qua  centrum  nucleus  durior,  e  quo  radiorum  instar  partes 

v 

fibrosae,  luminosae  egrediuntur,  dissepimenta  constituentes , 
quae  loculamenta  efforinant,  cellulas,  cavernas  diversae 
magnitudinis  ac  iigurae  ;  in  his  lpculamentis  reperitur  sub¬ 
stantia  alia  mollior,  utplurimum  coloris  alboflavescentis  , 
similis  gelatinae  vel  cornu  emollito,  saepe  et  substantia 
medullaris  cerebri  simillima,  ideo  et  substantia  cerebralis 
vel  encepliaioidea  nuncupatur.  —  Donec  substantia  haec  im¬ 
mutata  manet,  eousque  scirrhus  non  producit  symptomata, 
quam  quae  a  pressione  dependent,  sed  citius  aut  tardius 
substantia  illa  evadit  mollior  ,  liquidior  ,  quae  mutatio  in¬ 
cipit  in  nucleo,  inde  extenditur  ult^o,  et  tum  incipiunt; 

% 

symptomata  cancri  occulti  transitum  in  ulcus  carcinomato-» 
sum  acccllerare.  —  Nec  eadem  forma  comparet  in  parti¬ 
bus  organismi  scirrhus,  sed  variat  pro  varia  partis  adfe- 
ctae  organisatione,  sic  e,  g.  in  partibus  glandulosis  sei^= 
per  formam  refert  tumoris  duri,  in  nervis  forma  nodorum, 
iu  menbranis  mucosis  forma  polyporum  ete,  se  manife¬ 
stat.  — 

§•  19.  Praesagium  de  eventu  mali  hujus  variat,  pro 

vario  gradu,  sede,  individui  constitutione ,  aetate,  disposi¬ 
tione,  pro  varia  cum  aliis  morbis  complicatione.  Si  enim 

sedem  adhuc  in  una  solum  glandula  scirrhus  habeat,  si 
partes  vicinae  glandulosae,  musculares  etc.  nondum  adfe- 
ctae  sunt,  si  tumor  adhuc  mobilis,  malumque  recens  et; 
per  causas  externas  solas  productum,  si  individuum  est  ju¬ 
venile,  morbis  non  exhaustum,  si  dispositio  exigua,  ca- 
cocbymia  carcinomatosa  organismo  nondum  impacta,  morbus 


pro  pure  topico  habendus ,  prognosisque  fausta  statuenda. 
Dum  autem  jam  scirrhus  majora  coepit  incrementa,  cum 
partibus  vicinis  concrevit,  dum  jam  dolores  evadunt  con- 
tiuni ,  tumor  et  in  vicinas  extensus  partes,  dum  indivi¬ 
duum  est  cachecticum ,  labe  quadam  sjstematis  lymphatici 
gravi  adfectum,  in  morbum  praesentem  magis  dispositum, 
tum  cutis  tumoris  nimium  tensa  fere  nigricans  fit  vasaque 
varicose  tument,  evolutio  ulceris  carcinomatosi  praepediri 
nequit  ,  prognosisque  semper  infausta. 

§.  11.  Cura  scirrhi  duplex  habetur  radicalis  videlicet 
et  palliativa.  —  Spes  curae  radicalis  faustae  affulget,  do» 
nec  scirrhus  est  ,  recens,  non  complicatus,  nec  ad  partes 
vicinas  extensus ,  procul  distante  ejus  in  ulcus  apertum 
transitu.  —  Perficitur  cura  radicalis  jam  resolutione  per 
adplicationeni  remediorum  internorum  et  externorum,  jam 
operatione  chirurgica.  Summa  primo  in  casu  esset  indica  *■ 
tio  ,  causam  proximam  removere,  hoc  tamen  rarissime  in 
nostra  est  potestate ,  cum  mutationes  internas  in  metamor¬ 
phosi  vitali,  per  'animi  affectus,  vitae  modum,  aetatem 
etc.  productas ,  per  quae  experientia  teste  in  carcinoma  et 
dispositio,  et  ejus  evolutio  incrementumque  sustentantur , 
non  noscamus,  cum  nos  tantum  productum,  detrimentum, 
nec  ipsum  morbosum  statum,  carcinomatis  causam  videa¬ 
mus  ,  qua  licet  saepe  detecta  unicum  tamen  solum  armata 
chirurgi  manus  restat  auxilium ,  quae  et  ipsa  raro  effectu 
coronatur  bono ,  utpotius  malorum  numerum  per  regenera¬ 
tionem  nodorum  scirrhosorum  augeat,  unde  non  absque 
fundamento  scirrhus  malignus  „Noli  me  tangere4*  nomina¬ 
tur.  Remotio  causarum  excitantium  ,  primum  curae  efficiat 
momentum,  sic  causae  mechanice  irritantes,  ut  pessaria  y 
irritamenta  chemica,  unguenta,  emplastra  stimulantia  vitan¬ 
da,  animi  affectus  ingrati  componendi  ,  morbi  evanidi  revo¬ 
candi,  emphraxes  organorum  abdominalium  resolvendae,  ca¬ 
chexiae  protopathicae  per  therapiam  congruam  tollendae 

erunt.  Ideo  nec  miramur  effectum  eximium  in  resolutione 
scirrhorum  per  clysniata  Kaemphii,  extractum  taraxaci,  hy- 
(lrargyrum,  ferrum  carbonicum,  fumum  cinnabaris,  calendu- 
lam  officirialen  etc. 

§.  12.  Causis  excitantibus  remotis,  morbo  tamen  perstan¬ 
te  ,  vel  et  ubi  causae  detegi  nequeunt,  indicatio  curae  a 
conditione  energiae  vitalis  desumitur,  et  sic  saepe  saluta¬ 
ris  higienae  coordinatio,  irritamentorum  remotio  maximam 
partem  curae  perficiunt,  sic  cel.  Calissen  refert,  scirrhos 
et  cancros  pharmacis  diu  rebelles  non  raro  perfecte  sana¬ 
tos  fuisse  per  solam  diaetam  strictissimam,  dum  aegris 
praeter  panem  et  aquam  nihil  exhihibitum  fuisset,  auctor 
scholae  Gallicae  Physiologicae  evacuationem  sanguinis  in  hoc- 
ce  morbo  plurimum  efficere  contendit  ,  interini  evacuatio 
sanguinis  licet  multis  in  casibus  effectus  optimi,  saepe  ta¬ 
men  labefactatione  virium  vitalium  malum  potius  exaeerba- 
re  vaiefc. 


§.  13.  Ex  remediis  proin  internis  talia  sernpcr  juva 
bit  eligere,  quae  casui  individuali,  causae  praedominanti 
nec  non  constitutioni  aegri  respondent,  sic  dyscrasiae :  ar¬ 
thritis,  syphilis,  psora,  haemorrhoides  etc.  suis  impugnantur 

remediis.  In  genere  ea  maxime  scopo  respondent  remedia 
quae  gravi  in  systema  lymphaticum  efficientia  gaudent ,  quae 

crasirn  humorum  restituere,  metamorphosis  vitalis  anomali¬ 
as  emendare,  phoenomenaque  forte  per  resorptionem  virus 
carcinomatosi  producta  relegare  valent.  Satisfaciunt  indica¬ 
tionibus  liis;  purgantia  antiphlogistica ,  praecipue  Mercurius 
dulcis;  solventia  gummiresinosa ;  Galbanum,  ammoniacum, 
Sagapenum,  Mercurialibus  vel  antimonialibus  juncta  et 
cum  extractis  amaris:  gentianae  trifolii  fibr.  taraxaci,  ab- 
synthii ,  millefolii ,  aurantiorum  vel  sapone  in  pilulas  re¬ 
dacta;  Narcotica:  Opium,  Belladona,  Aconitum,  Cicuta, 
digitalis,  duicamara,  Nux  vomica;  Decocta  lignorum,  gra¬ 
minis,  bardanae,  Sasaparillae ,  Zittmani ,  Pollini,  etc.  Sae- 

pe  prodest  adpllcatio  dosi  refracta:  t artari  emet.  Kali  tart, 
alcalium ,  Jodinae,  aquae  lauroc.  tinct  Fowleri ,  etc.  Ast  et 
in  horum  remediorum  usu ,  magna  necessum  est  uti  cir- 
c  umspectione ,  nec  increscente  morbi  malignitate  usus  eoruni 
continuandus.  Gr.  A.  W  e  i  s  e  (Uber  Zuriickbildung  der  Scir- 
rhen  etc.  Leipzig  1829)  commendat  qua  vallidissimum  solvens 
scirrhi  remedium  carbonem  animalem,  ut  qui  tumorem  re¬ 
solvat,  secretionen\que  partis  adfectae  cohibitam  [restituat, 
exhibet  adultis  mane  et  vesperi  Carb.  animalis  gr.  senu 
sensim  ad  grana  III.  ascendendo  pro  dosi.  Recenter  et  di¬ 
aeta  summe  restricta  usui  Jodii  interno  juncta  commen¬ 
datur. 

§.  14.  In  casibus  multis,  ubi  malum  pure  topicum, 
constitutio  organismi  laudabilis ,  djserasiae  et  complicatio¬ 
nes  cum  morbis  aliis  absunt,  ubi  resorptio  nondum  conti¬ 
git,  morbusque  causis  solis  externis  productus  fuit,  sufficit 
solum  externa  ..adpiicare  remedia ,  quae  et  in  plurimis  ca¬ 
sibus  maximam  curae  perficiunt  partem.  —  Ad  remedia  ex¬ 
terna  referuntur:  Vapores  et  fomenta  ex  aceto,  sulfure, 
«jinnabari,  flor.  Cham.  Sambuci  ;  inunctiones  unguentornm  ; 
c  digitali  cum  camphora ,  ungu.  mercurialis  soli  vel  opo- 
deldoc  juncti,  linimenti  Yala camph.  cum  opio,  Ungu, 
Jodinae,  vei  cum  Kali  hjdrojodico  parati;  emplastra  resol¬ 
ventia:  Ammoniaci,  Galbani,  Cicutae,  belladonae  ,  saponato- 
camphoratum ,  diaph.  Mynsichti,  nigrum  Bechqlzii  ;  cata¬ 
plasmata  resolventia  e  speciebus  pro  catapl.  cum  herba 
cic.  hyosc.  scm.  papav.  albi,  e  herba  cardui  tomentosi,  cle¬ 
matis  erectae,  phytolaccae  decandrae,  bellad.  Pulsat,  sem. 
phellandrii  aqua,  cum  aqua  saturei  parata ;  fomenta  humi- 
cla  e  felle  tauri  inspiss.  cum  sale  ammon.  dep.  iin  aqua 
desU  solutis,  extractum  cicutae,  aconiti,  bellad.  cum  cam¬ 
phora  in  spir.  Mindereri  solutum,  Gum.  ammon.  in  acet. 
squilL  polulum.  — .  Juvat  saepe  partem  adfectani  obtegere 
saeculis  *u;onyafcicis ;  e  speciebus  emolJL  cum  camphora  para- 

*  Kr  v..  -  .  -  a  t  y.  . 

lis,  panno  fiancll  camphora  inlito,  pelle  cuniculli ,  Gosypio  , 
linteo  moli.  Laudatur  et  compressio  ope  laminarum  agarici 
intra  fasciam  compressoriam  positi,  adplicatio  Hirudinum, 
cucurbit.  cruentarum,  electricitas ,  galvanismus  etc.  Saepe 
graviditas,  morbi  varii  praecipue  exorta  febris  internsit- 
tens  sanationem  produxerunt. 

§.  15.  Nec  tamen  his  remediis  semper  inducitur  re¬ 
solutio,  quin  potius  per  longiorem  eorum  usum  constitutio 
cgri  labefactatur,  eruptioque  ulceris  Carcinomatosi  adpro- 
ximatur.  Tutius  hinc  in  morbo  evoluto  omnibus  his  feme- 

V  v  Tt  , ,, 

diis  auxilium  operatio  chirurgica  constituit,  cujus  faustus 
eventus  sperari  potest,  si  scirrhus  non  late  est  diffusus, 
mobilis,  discrasiae  nullae  praesentes,  malumque  pure  topi- 
cum ;  Ubi  e  contra  individuum  in  juventute  labe  serofulo- 
sa  adfectum  fuit,  vel  dispositione  in  phthisim  laborat,  ubi 
viri,  senes  potibus  spirituosis  nimirum  indulgent ,  ubi  dis- 

V  5 

positio  ad  tubercula,  fungum  medullarem,  melanoses,  ubi 
mala  scirrho  similia  jam  evoluta  fuerunt,  ubi  maluiit  prae¬ 
sens  longior  praecessit  diarrhoea,  alvi  constipatio ,  colica ; 
cardialgia,  icterus  etc.  malus  semper  operationis  eventus. 

§.  16.  Ubi  diathesis  carcinomatosa  cachexiam  jam  pro¬ 
duxit  ,  ubi  remedia  omnia  ad  curam  morbi  radicaleiii  perfi¬ 
ciendam  incassum  tentantur,  ubi  operatio  contraindicatur  3 
cura  solum  palliativa  instituenda  erit,  qnae  praecipue  cir-* 
ca  symptomatum  mitigationem,  morbi  ulteriorem  evolutio¬ 
nem  praecavendam  versatur.  Plurimum  edicit  hic  coordina¬ 
tio  recta  vitae  regiminis  ,  pharmacorum  paucissimorum  adpli¬ 
catio,  hic  et  cura  homoeopatica  et  magnetismus  animalis, 
quibus  licet  morbus  (etsi  id  saepius  affirment)  non  sana¬ 
tur  sed  excitata  aegri  confidentia,  excitata  ejus  spe  leva- 
inen  malo  adfertur,  eflcctuari  potest. 

C  ance  r  a  p  e  r  t  u  s. 

Cancer  exulceratus,  ulcerosus,  Ulcus  carcinomatosuiu? 
Carcinoma. 

§•  17.  Cancer  apertus  pariter  in  primarium  et  secun» 
darium  subdividitur.  Prior  in  ^sequelam  cancri  occulti  im¬ 
mediate  sequitur,  posterior  oritur  ex  ulceribus  aliis  e.  g. 
syphiliticis  herpeticis,  scrofulosis,  excrescentiis  cutaneis, 
condylomatibus ,  verucis  et  polypis ,  partim  irritatis,  partim 
stimulantibus  remediis  tractatis ,  partim  ob  alias  nondum 
satis  cognitas  causas.  — 

§.  18.  Decursus  Carcinomatis  primarii  sequens  obser¬ 
vatur:  tumor  scirrhosus  magis  tenditur,  inaequalis  excres¬ 
centiis  refertus  conspicitur,  cutis  prius  rubra  nunc  fusca¬ 
tur,  attenuatur,  splendet,  hinc  inde  finditur,  dolores  fiunt 
continui  intensissimi ;  epidermide  nunc  in  pluribus  locis 
tumoris  decedente ,  profluit  materia  ichorosa ,  tenuis,  bru- 
neoflava,  serius  fusca,  sanguinolenta,  acris,  rodens,  odo¬ 
ris  specifici,  fortis,  cadaverosi,  quae  acrimonia  sua  morbo 
evoluto  saepe  et  oculos  irritat;  Ichor  hic  chemice  a  C  ra- 
word  pervestigatus ,  multum  tenet  ammonii  et  gasis  hepa¬ 
tici,  instrumenta  argentea  nigro ,  syrupum  violarum  viridi 
tingit  colore,  addito  acido  sulf.  gas  eructat  hydrosulfura- 
fcum ,  cbloro  mixtum  odore  privatur.  — *  Id  characteristici 
tumor  hicce  exhibet ,  quod  praegressa  cutis  rnptura  nee  du¬ 
ritie  nec  volumine  minuatur ,  nec  dolor  mitigetur.  Superfi¬ 
cies  ulceris  nimium  sensilis  dolorifica  inaequabilis  est,  plu¬ 
ribus  parvis  jam  majoribus  nimium  sensilibus ,  saepe  spon¬ 
giosis ,  partim  duris  partim  mollibus  excrescentiiis  obsessa, 
marginibus  cingitur  elevatis  plurimum  extrorsum  raro  in¬ 
trorsum  flexis,  inaequalibus,  tuberosis,  vasa  circa  ulcus 
varicose  tument.  Sub  ulteriori  morbi  decursn  prope  sitae 
glandulae ,  vasa  lymph.  et  partes  vicinae  solido  -  molles  in 
consensum  trahuntur ,  perque  transitum  in  exulcerationem  ? 
omnem  in  directionem  desorganisantur.  Quantitas  ichoris 

saepe  est  minor,  major  sanguinis  atri,  qui  saepe  ad  libras 
profunditur,  producitur  haemorrhagia  haec  saepe  per  diabro- 
brosim  ,  cum  per  ichorem  vasa  corroduntur ,  saepe  tamen  est 
productum  secretionis  morbosae  in  vasis  capillaribus  locum 
habente.  Saepe  organorum  labe  hacce  adfectorum  moles  immi¬ 
nuitur  ,  sic  mamma  sub  morbi  incremento  monstrose  tumida 
successive  ner  consumtionem  imminuitur ,  ita  consumitur  bul¬ 
bus  oculi  in  orbita,  in  cavo  pelvis  uterus,  ut  saepe  in  cada¬ 
vere  vix  vestigium  ejus  reperiatur. 

§.  19.  Partim  ob  resorptionem  ichoris,  partim  ob  irri¬ 

tationem  nervorum ,  excitantur  per  cancrum  symptomata  varia 
in  partibus  vicinis  ac  remotis,  sic  in  cancro  mammae  ad  11- 
ciuntur  organa  respirationis ,  saepe  ob  morbi  in  ipsum  cavum 
pectoris  extensionem,  vel  saepe  tantum  per  adfectionem  con- 
sensualem  experiuntur  aegri  dolores  in  cavo  pectoris,  dyspnoe¬ 
am  gravem,  vexantur  tussi  violenta  cum  secretione  jam  pu- 
riformi,  jam  cruenta.  Per  cancrum  uteri  excitantur  dolores 
intensi  in  toto  cavo  abdominis  cum  vomituritionibus  ,  vomitu, 
cum  urinae  et  alvi  evacuatione  molestissima.  Saepe  per  mor¬ 
bum  gravem  in  quacunque  parte  residentem,  systema  nervo¬ 
sum  graviter  adficitur,  unde  miseri  aegri  pervigilio,  spasmis  , 
delirio,  plurimi  gravissima  adfliguntur  melancholia;  processus 
nutritionis  ac  sanguificationis  fit  abnormis,  cutis  flaccida  et 
pallida  cerae  albae  instar  fit,  evolviturque  labes  carcinoma- 
tica,  sub  qua  non  raro  exoriuntur  symptomata  febris  periodi¬ 
cae  ,  quotidianae  ,  tertianae  vel  quartanae,  quae  consvetis  an- 
tipyreticis  non  cedunt.  Ita  morbus  excruciat  aegrum  adhuc 
per  menses  -  annos,  donec  evolutis  symptomatibus  tabis,  hy¬ 
dropis  .  febris  hecticae,  mors  aegri  terminet  miserias. 

§.  20.  In  cancro  aperto,  pro  diversitate  partis  adfectae 

constitutionis  aegri  et  complicationum  varia  reperitur  fabrica. 
Partes  fibrosae  ac  lamellosae  texturam  constituunt  variam, 
et  nisi  partes  plurimae  per  cancrum  diu  durantem  consumtae 
fuerint ,  tunc  reperitur  subinde  praeter  illam  substantiam  fi- 

brosam  duriorem  majori  quantitate  substantia  medullaris ,  tu¬ 
berosa,  pro  partb  in  ichorem  conversa,  saepe  fungo  similis , 
dicitur  fungus  medullaris,  talis  subinde  per  degenerationem 
nervi  alicujus  producitur.  In  substantia  hac  medullari  per 
ipsum  processum  inflammatorium  efformitntur  etiam  vasa  san- 
guifera ,  subinde  copiosa,  e  quibus  effunditur  sanguis ,  et  sic 
tota  substantia  tumoris  est  rubra  ,  similis  placentae  sanguinis, 
e  quo  tumore  aperto  effunditnr  sanguis  majori  quantitate,  tu¬ 
mor  cute  tectus  colorem  rubicundum,  subinde  lividum  habet, 
vocaturque  fungus  haematodes.  Saepe  detegitur  in  cancro  sub¬ 
stantia  nigra,  simillima  pigmento  nigro  oculi,  dicitur  melaena,' 
rarius  et  totus  tumor  scirrhosus  e  tali  componitur  substantia, 
vocatur  fungus  melanodes.  Inveniuntur  saepe  et  partes  carti¬ 
laginosae  ,  osseae,  calculosae  Jet  vermes  etiam  iti  scirrho  e£ 
cancro,  ita  ut  Adarns  causam  proximam  cancri  statuerit  esse 
vermes,  in  specie  taeniam  hjdatigensm,  quam  tamen  doctri¬ 
nam  investigationes  recentiornm  haud  comprobant. 

§.  21.  Diagnosis  ulceris  carcinomatosi  iisdem  quibus 
cancer  ocultus  premitur  difficultatibus  ,  cum  symptomata'  noii 
possideat  ita  char&cteristica  ,  ut  non  cum  aliis  ulceribus  in¬ 
dolis  perversae  et  neglectis  e.  g.  scrofulosis,  syphiliticis  etc. 
facile  commutari  possit.  Interim  ad  rectam  ducent  Diagno- 
sim:  Symptomata  supra  allata,  comparata  cum  symptomatibus, 
characteristicis  Ullorum  ulcerum ;  praegressus  cancer  occultus” 
investigatio  debita  ulceris  ipsius,  ichoris  effusi,  ulceris  car- 
cinomatici  textus,  (secundum  observationes  Coi  lar  det  Mar¬ 
ti  gny  tenet  hic:  albumen,  gelatinam,  substantiam  pinguem, 
phosphorum,  aquam  et  salia)  partium  adjacentium  status^ 
ipsum  phoenomenon  quo  scirrhus  in  ulcus  abit  cum  non  more 
aliorum  abscessuum  rumpatur,  cavitatemque  constituat  pnre 
plenam,  sed  cuti  solum  secedente,  sanies  e  tumore  duro  stil¬ 
lat,  et  serins  solum  profundius  tendat  malum,  denique  et  ea 
observatio,  quod  ad  usum  remediorum  emollientium ,  sedan¬ 
tium  dolores  mitigentur,  irritantibus  exasperentur,  diagftosim 
illustrabit. 

§.  22.  Prognosis  ulceris  carcinomatosi  semper  est  infau¬ 
sta,  eo  magis  cum  resorptio  virus  carcinomatosi  mox  univer¬ 
salem  producat  dy  seras  iam  ,  vel  quia  frequenter  fit  ut  haec 
dy  sera  si  a  jam  simul  cum  ulceris  evolutione  adsit,  ulcusque 
Saepe  potius  pro  effectu  quam  causa  diatheseos  praesentis  car- 
cinoinaticae  haheM  possit,  praecipue  ubi  verum  adest  ulcus 
carcinomaticum.  Prognosim  determinat  et  organi  dignitas  ,  mor¬ 
bi  gradus,  extensio,  causae,  complicatio,  vicinarum  partium 
status,  individui  aetas  constitutio ,  praesentia  vel  absentia 
passionis  universalis,  (e.  g.  febris  hecticae,  hydropis  etc. ) 

§.  23.  Cura  ulceris  carcinomatosi  jam  radicalis  est ,  jam 
palliativa.  Radicalis  perfici  potest,  ubi  ulcus  adhuc  notabilem 
degenerationem  non  produxit,  ubi  malum  adhue  est  recens, 
forte  topicum,  partes  vicinae  parum  vel  nihil  adfectae,  ubi 
individuum  constitutionis  laudabilis  nec  provectioris  est  ae¬ 
tatis.  Contrarius  status  palliativam  solum  admittit  curam, 
licet  inulti  et  in  hoc  casu  se  curam  radicalem  perfecisse  gra- 
tulentur,  ast  probe  notetur  multas  adfeetiones  glandularum 
ut  sequelam  inflammationis  malum  cancro  summe  analogum, 
nec  tamen  eum  esse. 

§.  24.  Cura  radicalis  perficitur  jam  remediis  dynamicis 
jam  operatione  ehyrurgica ,  quae  posterior  tunc  tantum  felici 
coronatur  eventu,  ubi  symptomata  supra  exposita,  prognosim  bo- 
tiani  determinantia  manifesta  sunt  quibus  deficientibus,  ulcc- 
ribusque  forte  pluribus  praesentibus ,  malum  hucdum  pro  in¬ 
sanabile  declaratum.  —  Ad  remedia  externa  quibus  saepe  so¬ 
lis  cura  absoluta  fuit  radicalis,  referuntur  praecipue  caustica 
mnnis  generis ,  ( quae  tamen  in  malo  solum  superficiali ,  nec 
profunde  extenso  e.  g*.  carcinomate  cutis  profieua  sunt)  quo¬ 
rum  praecipua  ;  arsenicum,  Butyrum  antimonii,  Kali  caust.  merc- 
subl.  corr.  sed  et  composita ,  praecipue  pulvis  cosmi ,  reme¬ 
dium  a  Hellmund  detectum  etc,  —  Ad  remedia  interna  cum 
specifica  in  hoc  malo  non  possideamus,  omnia  illa  spectabunt 
quae  individuali  singuli  aegri  statui  maxime  conveniunt.  (  Vi¬ 
de  remedia  interna  in  scirrho  maligno  laudata.) 

§.  25.  Celeberrimae,  quae  famam  ephemerani  meruere;, 
methodi  anticancrosae  hae  fere  sunt. 

Methodus  a  Hellmund  proposita,  praecipue  'in  car¬ 
cinomate  faciei  laudata,  his  fere  absolvitur:  Ordinatur* 

1.  Pulvis  sequeris : 

Rp.  Arsenici  albi , 

Scrup  duos, 

Ciner.  solear.  calc. 

Grana  duodecim , 

Sangu,  dracon. 

Grana  sedecim , 

Cinnab.  fact. 

Drachm.  duas. 

M.  f.  pulv.  subtil. 

S.  Pulvis  Cosmi  S.  Arsenicalis. 

2.  Unguentum  balsamicum : 

Rp.  Bais.  pcruv.  nigri 

Extr.  conii  mac 

ana  Unc.  senus , 

Plumb.  acet  puri  crjst 
Scrup.  quatuor, 

Tinct.  opii  croc. 

Scrup.  duos, 

Ungv.  cerei 

Unc.  quatuor. 

M.  f.  Ungv. 

S.  Ungv.  Narcotico  «-*.  balsamicum 

3.  Unqueutum  compositum  e  prioribus: 

Rp.  Ungu.  Narcot  -  bals.  (2) 

Unc.  unam  , 

PuIv.J  arsen  (i) 

Drachm.  unam. 

M.  exaetissime, 

S.  Unguentum  arscnicalc  compositum» 

Parte  adfecta  debite  mundata ,  ulcus  molli  linteo  car¬ 
pto ,  unquento  arsenicali  (3)  aequabiliter  illinito,  ultra  ip¬ 
sos  etiam  margines  sanos ,  ad  crassitieni  straminis  extenso, 
obtegitur,  quae  deligatio  omni  repetitur  die.  mox  post  pri¬ 
mam  adplicationem  exoritur  dolor  levis  sensim  increscens , 
ut  et  ulceris  inflammatio ,  tumor ;  quae  tamen  molestiae 
inox  disparent,  ulcus  extensione  augetur,  habitum  offert 

*  t  * 

luridum,  tumque  circa  5,  6  diem  exoritur  crusta  in  su¬ 
perficie,  remedii  igitur  usus  tamdiu  continuandus,  donec 
totum  ulcus  eschera  tectum  fuerit,  duritiesque  marginum 
disparuerit.  Efformata  crusta  non  mox  removetur,  sed  ad¬ 
huc  aliquot  diebus  unguento  arsenicali  deligatur.  Secedente 
eschera,  ulcus  unguento  bals-narcot.  (2)  Deligatur,  cura¬ 
que  tota  intra  5-7  septimanas  absolvitur.  (RusUs  Maga- 
zin  Bd  19.  Hft.  1.  Friedrichs  u.  Hesselbachs  Beitrage  zur 
Natur  und  Heilkunde  Bd  2.  Chelins  Hbucli  der  Chirurg 
Bd.  2.  Abth.  2.) 

Methodus  Cosmi  sequens  est. 

Rp.  Cinn.  artef. 

Unc.  unam , 

Sangu.  Drac. 

♦  Unc.  semis , 

Arsen.  albi. 

Ciner.  sol.  vet. 

ana  Drach.  unam. 

M.  fiat  pulv.  subtiliss. 

Pulvis  hic  salivae  ope  in  pultem  redactus  ,  ulceri 
mundato  et  siccato  ope  spatulae  adplicatur.  Post  adplicatio- 
nem  exoritur  dolor  gravis,  inflammatio,  tumor,  quae  mala 
adplicatione  cataplasm.  emoi  —  nare,  mitigantur.  Decedente 
eschera  si  adhuc  pars  maneat  impura,  remedii  usus  repe¬ 
titur,  ulcus  depuratum  congruis  tractatur  remediis.  — 

Utraque  methodus  magnam  exigit  circum  spectionem 
ob  facilem  intoxicationem  ^arsenicalem. 

‘2  * 

Methodus  a  B  a  u  in  a  n  n  proposita  ,  praecipue  in  car- 
cinomate  labii  5  faciei  efficax,  consistit  in  pulvere  ex  ana 
arsenici  albi ,  nitri  puri ,  Kali  subcarb.  et  Rad.  aronis  al- 
coh.  in  quo  plumacea  e  gosjpio  paratum  saliva  humeeta- 
tum  eousque  volutatur,  donec  satis  ab  eo  penetretur,  tum 
ulceri  mundato  adponitur.  Post  24  horas  inflammatio  do¬ 
lorque  gravis  exoritur,  nec  tamen  prius  desumitur  remedi„ 
um,  donec  limes  separationis  partium  morbosarum  a  sanis 
comparcat,  sulcus  videlicet  qui  tertio  die  comparet  there- 
bintina  et  vitello  ovi  deligatur.  Si  seperatio  6-8  diem  non 
subsequatur,  remedium  parti  adfectae  denuo  adplicatur  $ 
tumque  cura  unguento  thereb.  terminatur;  diaeta  tempore 
Curae  sit  antiphlogistica.  (Dierbacli  1.  c.  2.  Abth.  S.  707» 
Salzburg.  Med.  €hir.  Zeit.  22  Ergiinz  —  Bd.) 

Le  F  e  b  u  r  e  sequens  ordinat  remedium  ;  grana  duo  ar¬ 
senici  teruntur  sacharo  et  in  2  libris  aquae  solvuntur ,  quod 
externe  partim  forma  fomenti  partim  lotionis  adplicatur,  in¬ 
terne  ,  mane  cochi.  uno  cum  Unc.  una  lactis  et  Drach,  sem’ 
Syr.  papav.  albi  exhibetur.  (Samml.  auserl.  Abth.  f.  pract 
Aerzte  Bd,  2,  S.  4. 

Panacea  anticancrosa  F  r  a  n  c,  X  a  v.  de  Mare  con¬ 
stat  e  ferro,  Sale  amnion,  spir.  vini,  oleo  tart.  et  spir.  vitr. 
quo  remedio  ulcus  et  ejus  margines  humectantur,  exhibitis  in¬ 
terne  floribus  sal,  amnion,  mart.  (Justamond  a.  a.  O.  Dess» 
Tract.  de  Cancro,  Vienn.  1777, 

Praeparata  auri ;  jam  aurum  limatum  jam  muriaticum, 
tam  externe,  quam  interne  adplicantur,  prius  interne  a  gr  2  — 
5  posterius  ab  %  parte  gran|  — -  gr.  4  ;  externe  a  gr  4  cum 
unc.  una  adipis  redacta  in  ungv.  adplicantur.  (  Hufeland^s 
Jour,  1823.  Juni). 

Cuprum  sulfuricum,  externe  forma  pulv*  adplicitum ,  ut 
et  praeparata  opii  laudantur.  (HufclamPs  Jour.  1826.  Mai.) 

Stein  et  Westring  laudant  Decoct.  Calend.  oft.  ex 
Drachm.  una  ad  Coi.  Unc.  octo  paratum,  externe  succum  re¬ 
center  expressum  plantae  ejusdem  lorma  linimenti. 

Ullmann  Profess.  Marburgensis  laudat  Kali  hydrojod; 
in  unguento. 

Chreston  adplicat  in  carcinomate  labiorum  exterrne, 
infusum  fol.  lauroc.  ex  Unc.  quatuor  in  aquae  libris  duabus,. 

H  o  r  n  in  carcin.  mammae  et  uteri ,  lotiones  cum  acido 
b.orupsico  diluto  proponit.  (Hornas  archivl822,  Bd  l.S.  34.) 

Anglici  medici  laudant  ferrum  hydrocyanicum  forma  un¬ 
guenti.  (  e  ferri  hydroc,  Drach.  una  et  uugv.  Cetac.unc.  una.) 

Se g alas  d*  Etchepare  laudat  natrium  chloratum  9 
topice  forma  diluta. 

Wei$e  qua  specificum  commendat,  carbonem  animalem 
tam  externe  quam  interne  porrectum  ,  exhibendo  mane  et  ve¬ 
speri  hujus  grana  duo ,  externe  ulceri  ejus  marginibusque  ad- 
spergendo.  (Dierbach,  neueste  Entd.  in  der  mat.  med.  1829. 
2  Abth.  S.  546. )  Denique  et  ferrum  candens ,  moxa ,  pruna 
candentia,  specula  caustica,  saepe  cum  usu  adhibita  fuerunt, 

K  a  n  k  o  e  t  pastam  e  Chlor.  Zinc.  Drach.  duab.  antim. 
chlor.  Drachm,  una,  farin.  trit.  Drach.  trib.  et  aquae  q:  s.  ut 
liat  pasta,  externe  adplicandam  commendat. 

§,  26.  Operatione  contraindicata ,  vel  facta  exstirpatione 
ulcere  tamen  recrudescente,  causticis  incassum  tentatis ,  pal- 
liativa  suscipitur  cura,  quae  experientia  remedia  statui  prae¬ 
senti  accoinoda ,  porrigit ,  sic  ad  mitigandos  dolores  narcoti- 
ca,  erqthismo  praesente  aquam  lauroc.  Elix.  acid.  Hali,  prae¬ 
sente  febri  hectica  nutrientia  Valerianam,  Calamum  arotn, 
Chinani  etc.  exhibet.  Specifica  quadam  indole  sopit  dolores 
nimios ,  adplicita  externe  solutio  hepat.  sulf.  cum  extracto 
hyosc.  adplicatio  foliorum  hyoscyami,  plantaginis  etc.  recen¬ 
tium.  — 

THESES  DEFENDENDAE, 


1.  Corporis  animalis  pars  singula  propriam  vivit  vitam, 

2.  Typus  morborum  stricte  intermittens  non  existit. 

3.  Cutis  organon  respirationis  secundarium. 

4.  Nosotomiae  in  therapiam  rationalem  influxus  summus. 

5.  Somnus  post  pastum  captus  nisi  pigritiei  favet. 

6.  Snlfur  se  habet  ad  hydrargyrosim  ut  mercurius  ad  sy¬ 
philidem. 

% 

7.  Partus  serotini  possibilitas  datur. 

V 

8.  Membrana  vasorum  fibrosa  non  muscularis  est,  hinc 
nec  irritabilis. 

9.  Ulcus  carcinomatosum  propriis  instruitur  symptoma» 
tibus  nec  facile  cum  aliis  ulceribus  confundi  potest. 

10.  Summa  medici  virtus  —  humanitas. 


v ' 


•V 


•  *  . 


.  .  ..  ;  i . 

i» 


"  •.»  ,*.•  •  .• 
r '  ~  i.  -  ■' 


-  •:  •. 

‘  -•  •-  -•  VA  ■  S 


'  kr 


. 

••  -*  . 


'  •  : 


.  .  1  -  ' 


' 1  •:  •  *  .  ;>  Viui  -  ••■■■■. 


*■*  .  rt'  S 

'  •-  *  :  ui  -  *  ' 


v.i :  .  /  r.-;:  ..  .  •  \  - 


* 


. .  ;  ,f-  .  .  ;  -  .. 


-  •  i 


:  ■  ■ 


.  U  -  • 


m 


■  1  .i 


■  ,  '  ;  *  :■  > 

/ 

■  '  '  '•  *  < 


